Ideen om en høybane oppsto ved starten av 80-tallet, da man ville gi liv til bydelen Darling Harbour som på denne tiden var brukt til industri – à la Aker Brygge. Prosjektet ble omstridt, særlig på grunn av byggekostnader, men også med tanke på byplanleggingen. Man prøvde å få banen i drift på 26. januar 1988, til 200-årsjubileet for den britiske sivilisasjonen på Australia. Datoen ble ikke holdt og banen startet først 21. juli 1988.